**Ár bhFeidhmíocht**

**Ag Amharc Siar, Ag Dul Chun Cinn**



Leagann An tAcht Rialtais Áitiúil (TÉ) 2014 amach dualgas ginearálta feabhsaithe ar an rialtas áitiúil, trína gcaithfidh gach Comhairle Ceantair socruithe a chur in áit le feabhsú leanúnach a aimsiú i gcomhlíonadh a gcuid feidhmeanna.

**Ag Amharc Siar**

**Measúnú ar Fheidhmíocht 2017-18**

Gach bliain, tá de dhualgas orainn Measúnú ar Fheidhmíocht a fhoilsiú lena thaispeáint ar baineadh amach feabhsuithe a bhí pleanáilte. Leagann an Measúnú ar Fheidhmíocht amach dul chun cinn na Comhairle maidir le soláthar:

* Spriocanna Feabhsaithe Feidhmíochta 2017-18
* Táscairí feidhmíochta reachtúla agus caighdeáin le haghaidh forbairt gheilleagrach, pleanáil agus bainistíocht dramhaíola
* Táscairí a leag muid orainn féin, mar atá san achoimre i bPlean Corparáideach 2015-19

Rinneadh ár bhfeidhmíocht a thraiceáil maidir le spriocanna agus treochtaí ceaptha thar am, ag úsáid na heochrach eolais seo thíos. Tá cuid den eolas feidhmíochta sa cháipéis seo sealadach go fóill agus déanfar é a nuashonrú agus a fhoilsiú tríd an Mheasúnú Feidhmíochta i Meán Fómhair 2018.

|  |  |  |  |
| --- | --- | --- | --- |
| **Stádas** | | **Treocht** | |
|  | Sprioc nó cuspóir aimsithe / ar shlí a bheith aimsithe |  | D’fheabhsaigh feidhmíocht ón bhliain roimhe |
|  | Sprioc nó cuspóir páirtaimsithe / tá sé dóchúil go n-aimseofar é / d’fhéadfadh moill a bheith air |  | Tá an fheidhmíocht mar an gcéanna leis an bhliain roimhe |
|  | Níl sprioc nó cuspóir aimsithe / tá sé dóchúil nach n-aimseofar é |  | Tháinig meath ar an fheidhmíocht ón bhliain roimhe |

**Dul chun cinn d’aon amharc**

|  |  |  |
| --- | --- | --- |
| **Cuspóir Feabhsaithe Feidhmíochta** | **Dul chun cinn** | **Stádas** |
| **Stíl mhaireachtála fholláin a spreagadh trí rannpháirt mhéadaithe i ngníomhaíochtaí fóillíochta, spóirt agus áineasa**  **Image result for health icon** | Tá Ionad Fóillíochta an Iúir críochnaithe |  |
| Tá moill ar Ionad Fóillíochta Dhún Pádraig |  |
| Freastal níos mó ag áiseanna fóillíochta na Comhairle\* |  |
| Rinneadh suirbhéanna sásaimh custaiméirí ag sé áis fóillíochta de chuid na Comhairle |  |
| Tá feidhmiú na Straitéise Súgartha agus na Straitéise um Áiseanna Fóillíochta faoi shiúl |  |
| Ghlac 1,175 páiste agus duine óg páirt i dtionscnaimh Súgartha Pobail |  |
| **Fás geilleagrach a fheabhsú trí thionscnaimh gnó nua a chruthú, tacú le fás gnólachtaí atá ann cheana agus an tIúr, Múrn agus an Dún a chur chun tosaigh mar phríomhcheann scríbe turasóireachta**  **£** | Cuireadh 168 post nua chun tosaigh agus tacaíodh le 167 tionscnamh gnó nua trí ghníomhaíocht tionscnamh gnó |  |
| Cuireadh críoch le Glasbhealach Loch Chairlinn idir an Chora agus Loc Victoria |  |
| Mheall na cúig Mhórfhéile Eachtraíochta s’againn 139,000 cuairteoir agus ghin siad £4m measta don gheilleagar áitiúil |  |
| Méadú 41% sa líon cuairteoirí\*\* |  |
| Méadú 27% i gcaiteachas cuairteoirí\*\* |  |
| **Athghiniúint uirbeach agus tuaithe a sholáthar a chruthóidh Ceantar ina mbeidh daoine ag iarraidh cónaí ann, obair ann agus infheistíocht a dhéanamh ann**  **[Image result for graph](https://www.google.co.uk/url?sa=i&rct=j&q=&esrc=s&source=images&cd=&cad=rja&uact=8&ved=0ahUKEwituJfajJrVAhVrLZoKHW47BnoQjRwIBw&url=https://openclipart.org/tags/graph&psig=AFQjCNHnSjLU4U4bsXfuEiDsQwPhdO58IA&ust=1500717010409186)** | Cuireadh tús le hathchóiriú Pháirc Bhaile an Phointe |  |
| Moill i dtosú trí scéim feabhsaithe agus athbheochana Comhshaoil |  |
| Cuireadh Tionscnamh Spás Glas Fhoirceala i gcrích |  |
| Nuashonraíodh agus cruthaíodh 45 Plean Sráidbhaile |  |
| Tréimhse phróiseála feabhsaithe le haghaidh iarratais phleanála áitiúla |  |
| Méadú ar an tréimhse phróiseála le haghaidh móriarratais phleanála |  |
| **Ceantar níos glaine, níos glaise agus níos tarraingtí a chruthú**  **[Image result for recycling](http://www.google.co.uk/url?sa=i&rct=j&q=&esrc=s&source=images&cd=&cad=rja&uact=8&ved=0ahUKEwi6p-rxi5rVAhVsApoKHQI0DDEQjRwIBw&url=http://www.quickwasters.co.uk/blog/category/recycling/&psig=AFQjCNF9-hxBqdReE5wckVEwkPRFUBCygQ&ust=1500716772473947)** | Méadú 5% sa ráta athchúrsála\*\*\* |  |
| Laghdú 50% sa mhéid dramhaíola a théann go líonadh talún\*\*\* |  |
| Laghdú 14% i ndramhaíl araidí bruscair dubha, méadú 4% i ndramhaíl araidí bruscair gorma agus méadú 60% i ndramhaíl araidí bruscair donna\*\*\*\* |  |
| Moill ar Ionad Athchúrsála Tí Dhún Pádraig |  |
| Bronnadh £39,988 ar ‘Down Your Street – Live Here, Love Here’ |  |
| **Pobail áitiúla a mhisniú agus a chumasú le bheith páirteach i struchtúir agus i dtionscnaimh na Comhairle**  **[Image result for ipad](https://www.google.co.uk/imgres?imgurl=https://d3nj7353mvgauu.cloudfront.net/media/categories/ipad-5.png&imgrefurl=https://www.olloclip.com/shop/devices/ipad/&docid=McYRW6lMGQeR1M&tbnid=YmncVKsANwIjPM:&vet=10ahUKEwi2j-_-jJrVAhXQa5oKHSgcCXgQMwi0AigbMBs..i&w=350&h=350&bih=778&biw=1600&q=ipad&ved=0ahUKEwi2j-_-jJrVAhXQa5oKHSgcCXgQMwi0AigbMBs&iact=mrc&uact=8)** | Glacadh le Creat Corparáideach Comhairliúcháin agus Rannpháirtíochta |  |
| Ionadaíocht shuntasach ón phobal, ó na hearnálacha deonacha agus gnó ar struchtúir rannpháirtíochta na Comhairle |  |
| Bronnadh tuilleadh agus £1.3m ar 403 togra tríd an Scéim um Chúnamh Airgeadais |  |
| Cuireadh athbhreithniú ar ionaid pobail i gcrích |  |

\*Baineann comparáidí le haghaidh tinrimh ionaid fóillíochta le 2015-16 agus 2016-17

\*\* Baineann comparáidí le haghaidh figiúirí turasóireachta le 2015 agus 2016

\*\*\*Baineann comparáidí le haghaidh figiúirí athchúrsála agus líonadh talún le Ráithe 1, Ráithe 2 agus Ráithe 3 2016-17 agus 2017-18

\*\*\*\* Baineann comparáidí le haghaidh dramhaíl araidí bruscair dubha, gorma agus donna le 2016-17 agus 2017-18 (níl na sonraí deimhnithe go fóill)

**Ag Dul Chun Cinn**

**Cuspóirí Feabhsaithe Feidhmíochta 2018-19**

Gach bliain, tá de dhualgas orainn cuspóirí feabhsaithe feidhmíochta a leagan amach do na seirbhísí a chuirimid ar fáil, agus socruithe a bheith in áit leis na cuspóirí sin a aimsiú. Shainaithin an Chomhairle cúig chuspóir feabhsaithe feidhmíochta do 2018-19, a dtugtar tacaíocht dóibh trí réimse gníomhaíochtaí, cuid acu a bhfuil achoimre déanta orthu thíos. Is é is aidhm leis na cuspóirí seo tabhairt faoi cheisteanna is mó atá tábhachtach ag an phobal, agus atá:

|  |  |
| --- | --- |
| Nasctha le Plean an Phobail, leis an Phlean Chorparáideach agus le Pleananna Gnó na Stiúrthóireachta | **✓** |
| Bunaithe ar eolas feidhmíochta atá ann cheana | **✓** |
| Ag teacht leis na seacht ngné feabhsaithe straitéiseacha | **✓** |
| Bunaithe ar chomhairliú agus rannpháirtíocht le páirtithe leasmhara | **✓** |

**Cuspóir 1**

**Stíl mhaireachtála fholláin a spreagadh trí rannpháirtíocht mhéadaithe i ngníomhaíochtaí fóillíochta, spóirt agus áineasa**

**An rud a dhéanfaimid**

* Athchóiriú Shólann Dhún Pádraig a chríochnú
* Na háiseanna spóirt atá ann cheana a fheabhsú trí fheidhmiú Straitéis na nÁiseanna Spóirt
* Deiseanna súgartha neamhsheasta agus seasta a sholáthar agus a fheabhsú trí fheidhmiú na Straitéise Súgartha
* Páistí agus daoine óga a mhealladh le bheith rannpháirteach i Súgradh Pobail agus i dtionscnaimh sláinte agus folláine
* Roghanna le forbairt páirce ag Báisín Albert, an tIúr, a mheas agus a chur chun tosaigh
* Plean Gníomhaíochta, Margaíochta agus Forbartha a dhéanamh le soláthar gníomhaíochta fisiceacha ar fud an Cheantair a leagan amach

**Cuspóir 2**

**Fás geilleagrach a fheabhsú trí thionscnaimh gnó nua a chruthú, tacú le fás gnólachtaí atá ann cheana agus an tIúr, Múrna agus an Dún a chur chun tosaigh mar phríomhcheann scríbe turasóireachta**

**An rud a dhéanfaimid**

* 155 post nua a chur chun tosaigh agus tacú le 193 tionscnamh gnó nua ar fud an Cheantair
* Tacú le bunú agus le fás gnólachtaí áitiúla agus le fiontraíochtaí sóisialta
* Moltaí a chur ar fáil le hinfheistíocht a dhéanamh i bpobail atá ag brath ar an iascaireacht, mar atá, Cill Chaoil, Áth na Long agus Ard Ghlais
* Margadh Cathrach i Réigiún Bhéal Feirste a chur chun cinn trí oibriú i gcomhpháirt le Comhairlí páirteacha, Roinn Airgeadais na Breataine agus Oifig Thuaisceart Éireann le moladh infheistíochta a chur isteach chuig an Roinn Pobal agus Rialtais Áitiúil
* Iarratas a chur isteach le stádas Geopháirc Dhomhanda a fháil do Bheanna Boirche agus Fáinne Cnoc Shliabh gCuillinn faoi Shamhain 2019
* Straitéis Ealaíon, Cultúir agus Oidhreachta a fhorbairt le rannpháirtíocht i ngníomhaíochtaí cultúrtha a mhéadú
* Na cúig Mhórfhéile Eachtraíochta ar fud an Cheantair a eagrú

**Cuspóir 3**

**Athghiniúint uirbeach agus tuaithe a sholáthar a chruthóidh Ceantar ina mbeidh daoine ag iarraidh cónaí ann, obair ann agus infheistíocht a dhéanamh ann**

**An rud a dhéanfaimid**

* Oidhreacht fhisiceach agus chultúrtha Pháirc Bhaile an Phointe a athchóiriú
* Oibriú leis an Roinn Pobal le tús a chur le soláthar scéimeanna feabhsaithe agus athnuachan comhshaoil i nDún Pádraig, san Iúr agus sa Phointe.
* Maoiniú a aimsiú i dtreo feabhsuithe fisiceacha agus comhshaoil atá sainaitheanta taobh istigh de Phleananna Sráidbhaile
* Oibriú i gcomhpháirt leis na Ranna ábhartha le nascacht dhigiteach a fheabhsú ar fud an Cheantair
* Maoiniú a aimsiú le hathnuachan Dhiméin Dhoire Mór a chur chun cinn
* Dul i gcomhairle ar an Pháipéar Roghanna Roghnaithe le táirgeadh Plean Forbartha Áitiúil a chur chun cinn
* Tréimhsí próiseála le haghaidh iarratais phleanála áitiúla agus cásanna forfheidhmithe a fheabhsú

**Cuspóir 4**

**Ceantar níos glaine, níos glaise agus níos tarraingtí a chruthú**

**An rud a dhéanfaimid**

* Tionscnamh ‘Seirbhísí Comharsanachta’ a fhorbairt, lena n-áirítear seoladh uimhir ghutháin agus cainéil ar líne tiomnaithe le mórcheisteanna a bhaineann le glaineacht sráide, bailiú bruscair agus coireacht chomhshaoil a thuairisciú
* Rannpháirtíocht an phobail i bhfeachtais glantacháin áitiúla a mhéadú agus tacaíocht a thabhairt dóibh
* Eolas a scaipeadh faoin drochthionchar atá ag coireacht chomhshaoil agus an tábhacht a bhaineann le hathchúrsáil
* An ráta athchúrsála a mhéadú go 50% faoi 2020 agus leanúint de bheith ag laghdú an mhéid dramhaíola a théann go líonadh talamh
* An dóigh a mbailítear gloine ar fud an Cheantair a chaighdeánú
* Ionad Athchúrsála Dramhaíl Tí Dhún Pádraig a oscailt

**Cuspóir 5**

**Pobail áitiúla a mhisniú agus a chumasú le bheith páirteach i struchtúir agus i dtionscnaimh na Comhairle**

**An rud a dhéanfaimid**

* An leibhéal rannpháirtíochta i gcomhpháirtíochtaí na Comhairle a láidriú, lena n-áirítear Fóraim na dToghcheantar Áitiúil agus Comhpháirtíochtaí Athnuachana Comharsanachta
* Na Scéimeanna ‘Pobal ar Aire’, ‘Maidin Mhaith, Comharsa Mhaith’, agus ‘Slán sa Bhaile’ a chur chun cinn
* Tríd an Scéim um Chúnamh Airgeadais, tacaíocht a thabhairt do ghrúpaí pobail le tograí a chur ar fáil trasna na n-eochair-réimsí, lena n-áirítear féilte, forbairt an spóirt agus dea-chaidreamh
* Grúpaí mionlaigh a mhealladh chuig tionscnaimh na Comhairle, lena n-áirítear daoine óga, seandaoine, an pobal gorm agus mionphobail eitneacha

**Bíodh cead cainte agat**

Fáiltímid roimh d’aiseolas agus do mholtaí ar an dóigh le seirbhísí na Comhairle a fheabhsú amach anseo. Tá lánchóipeanna de na cáipéisí seo a leanas ar fáil le híoslódáil ónár suíomh gréasáin [www.newrymournedown.org](http://www.newrymournedown.org):

* **Performance Improvement Plan 2018-19 - 29 June 2018**
* **Assessment of Improvement 2017-18 – 28 September 2018**

I gcomhair tuilleadh eolais déan teagmháil le:

Kate Bingham

Ceann Feidhmíochta agus Feabhsaithe

Comhairle an Iúir, Mhúrn agus an Dúin

Teach Uí Ágáin

Rae Mhuineacháin

An tIúr

Co an Dúin

BT35 8DJ

Guthán: 0300 013 2233 / Ríomhphost: [kate.bingham@nmandd.org](mailto:kate.bingham@nmandd.org)

Tá an cháipéis seo ar fáil i bhformáidí eile ach iad a iarraidh.